**Pályázati kiírás**

**A Kunszentmiklósi Református Egyházközség mint fenntartó**

**pályázatot hirdet**

**az Áldás Református Óvoda Kunszentmiklós**

***igazgató munkakörének***

**betöltésére**

**A vezetői megbízás időtartama:** 5 év határozott időre szóló megbízás, 2024. augusztus 1. napjától 2029. július 31. napjáig terjedő időszakra.

**A köznevelési foglalkoztatotti jogviszony jellege, időtartama:** a pedagógusok új életpályájáról szóló 2023. évi LII. törvény (a továbbiakban: Púétv.) szerinti köznevelési foglalkoztatotti jogviszony határozatlan időre, teljes munkaidőre (heti 40 óra) jön létre óvodapedagógus munkakörre. Az intézménynél újonnan létesített jogviszony esetén – a Púétv. 41. § (3) bekezdésében foglalt kivétellel – a munkáltató 3 hónap próbaidőt köt ki.

**Munkáltató megnevezése és címe:** Kunszentmiklósi Református Egyházközség, 6090 Kunszentmiklós, Kálvin tér 3. A munkáltatói jogokat a Kunszentmiklósi Református Egyházközség elnök lelkésze gyakorolja.

**Munkahely megnevezése:** Áldás Református Óvoda Kunszentmiklós

**Munkavégzés helye:** 6090 Kunszentmiklós, Damjanich utca 11.

**A munkakörbe tartozó fontos feladatok:** az Intézmény szakszerű és törvényes, színvonalas szakmai munkájának, hatékony gazdálkodásának vezetése, szervezése, irányítása, ellenőrzése, továbbá az Intézmény református szellemiségének építése, fejlesztése.

Az Intézmény dolgozói feletti munkáltatói jogkör gyakorlása.

**Az intézmény által ellátott alapfeladat:** óvodai nevelés

**Pályázati feltételek:**

* a Púétv. végrehajtásáról szóló 401/2023 (VIII.30.) Korm. rendelet 2. mellékletében meghatározott szakképzettég,
* a meghatározott szakképzettséggel legalább négy év pedagógus munkakörben vagy heti tíz tanóra vagy foglalkoztatás megtartására vonatkozó óraadói megbízás ellátása során szerzett gyakorlat,
* pedagógus-szakvizsga keretében szerzett intézményvezetői szakképzettség,
* a bűnügyi nyilvántartó szerv által 3 hónapnál nem régebben kiállított hatósági erkölcsi bizonyítvány, amely igazolja, hogy a pályázó büntetlen előéletű, a Púétv. 27. §-a szerinti kizáró feltételek nem állnak vele szemben, nem áll olyan foglalkoztatástól eltiltás hatálya alatt, amely a köznevelési foglalkoztatotti jogviszony létesítését nem teszi lehetővé,
* teljes jogú református vagy evangélikus egyháztagság, elkötelezett keresztyén életvitel,
* felhasználói szintű MS Office- és a munkakörbe tartozó feladatok ellátásához szükséges szoftverek (KIR) ismerete,
* köznevelési és kapcsolódó jogszabályok ismerete és gyakorlati alkalmazása

**Pályázat részeként benyújtandó iratok, igazolások:**

* a pályázó személyes adatait is tartalmazó részletes szakmai önéletrajz,
* az Intézmény vezetésére vonatkozó program (legalább 7000 karakter terjedelmű vezetői program), amely kitér a református óvoda működésének alapelveivel összhangban álló református szellemiségű intézmény fejlesztésére, a fenntartó gyülekezettel való kapcsolatra is,
* a pályázó nyilatkozatát arról, hogy hozzájárul a személyes adatainak a pályázattal kapcsolatos kezeléséhez, valamint ahhoz, hogy a pályázat elbírálásában résztvevők a pályázat tartalmát és személyes adatait megismerhessék (a nyilatkozat megtalálható a kunrefmiklos.hu/adatlapok oldalon)
* lelkészi ajánlás

**A pályázat elbírálásánál előnyt jelent:**

* szolgáló református egyháztagság
* intézményvezetői- vagy helyettesi tapasztalat
* Pedagógus II. minősítés
* óvodai nevelési szakmai projektben való részvétel
* jó szervezési és kommunikációs készség

**A munkakör betöltésének legkorábbi napja:** 2024. augusztus 1.

**Illetmény és egyéb juttatás:** a Púétv. és a Púétv. végrehajtásáról szóló 401/2023. (VIII.30.) Korm. rendelet rendelkezései az irányadók.

Béren kívüli juttatás a Kunszentmiklósi Református Egyházközség Cafetéria Szabályzatában foglaltak szerint.

Szükség esetén szolgálati lakás biztosítása.

**A pályázat benyújtásának határideje:** 2024. május 15.

**A pályázat benyújtásának helye és módja:**

A pályázat elektronikus úton a **palyazat@aldasovi.hu** e-mail címre küldhető, a megadott határidőig. Az e-mail tárgyába kérjük feltüntetni: ***„Óvodaigazgatói pályázat”.***

Postai benyújtás esetén a **postára adás legkésőbbi bélyegző szerinti dátuma 2024. május 13.** Kérjük a borítékon feltüntetni: ***„Óvodaigazgatói pályázat”.*** Postacím: Kunszentmiklósi Református Egyházközség, 6090 Kunszentmiklós, Kálvin tér 3.

Személyesen a pályázatot kizárólag lezárt borítékban, hivatali időben lehet a Lelkészi Hivatalban (6090 Kunszentmiklós, Kálvin tér 3.) leadni ***2024. május 15. 12.00 óráig***.

Az intézmény működésével kapcsolatban tájékozódási lehetőség az aldasovi.hu honlapon lehetséges, ahol a */dokumentumok* menüpont alatt megismerhető az óvoda Pedagógiai Programja és az SzMSz.

A pályázat benyújtásának időszakában a fenntartó Kunszentmiklósi Református Egyházközség lehetőséget biztosít az intézmény megtekintésére.

A pályázattal kapcsolatban további felvilágosítás a palyazat@aldasovi.hu címen kérhető.

**A pályázat elbírásának rendje, határideje:**

A pályázatokat az óvoda igazgatótanácsa bírálja el a benyújtási határidőt követő 8 napon belül.

A pályázati feltételeknek megfelelt, hiánytalan pályázatot benyújtó pályázót az igazgatótanács személyesen is meghallgatja. A személyes meghallgatás keretében a pályázó pályázatát szóban kiegészítheti, kérdéseket tehet fel.

A pályázók meghallgatását követően az igazgatótanács titkos szavazással dönt a jelölt személyéről; javaslatát haladéktalanul megküldi a fenntartónak.

Az igazgató személyéről a presbitérium dönt 2024. június 1-ig.

A pályázat kiírója fenntartja a jogot, hogy a pályázatot eredménytelennek nyilvánítsa.